
R O M Â N I A 








JUDEŢUL MUREŞ

CONSILIUL LOCAL AL MUNICIPIULUI TÂRGU MUREŞ

Proiect

(nu produce efecte juridice) * 

                                                                                                                                                                  Iniţiator

                                                                                                                         PRIMAR

                                                                                                                        SOÓS ZOLTÁN
H O T Ă R Â R E A     nr. ______

din _____________________ 2026
privind aprobarea înfiinţării 

COMISIEI DE ACORD UNIC 
la nivelul Zonei Metropolitane Târgu Mureș (CAU-ZM Tg. Mureș), 
              Consiliul Local al Municipiului Târgu Mureş, întrunit în ședință extraordinară de lucru
             Având în vedere:

· Referatul de aprobare nr. 5279  din  05.10.2026  iniţiat de  Primarul Municipiului Târgu Mureș prin Instituţia Arhitectului Şef privind aprobarea înfiinţării Comisiei de Acord Unic la nivelul Zonei Metropolitane Târgu Mureș (CAU-ZM Tg. Mureș),  
· Raportul de specialitate nr. ….. al Direcţiei juridice contencios administrativ şi administraţie publică locală  
· Raportul Comisiilor de specialitate din cadrul Consiliului local municipal Târgu Mureş
În conformitate cu prevederile: 

· Art. 305-308 şi art. 576, alin. (2) din Legea nr. 169/2026 privind Codul amenajării teritoriului, urbanismului și construcțiilor
· Legea nr. 246/2022 - privind zonele metropolitane, precum și pentru modificarea și completarea unor acte normative
· Legea nr. 24/2000 privind normele de tehnică legislativă pentru elaborarea actelor normative
               În temeiul prevederilor art. 139 alin. (1) și alin. (3) și art.196 alin.(1) lit. a) din OUG nr. 57/2019 privind Codul administrativ, cu modificările și completările ulterioare, 
H o t ă r ă ş t e :

Art. 1. Se aprobă înfiinţarea Comisiei de Acord Unic la nivelul Zonei Metropolitane Târgu Mureș (CAU-ZM Tg. Mureș).
Art. 2. Componența nominală a comisiei prevăzute la art. 1 se stabilește prin dispoziție a Primarului Municipiului Târgu Mureş, la propunerea Arhitectului Șef, pe baza nominalizărilor transmise de conducătorii instituțiilor și organismelor prevăzute la art. 307 alin. (2)  din Legea nr. 169/2026 privind Codul amenajării teritoriului, urbanismului și construcțiilor.
Art. 3. Se aprobă Regulamentul de Organizare şi Funcţionare al Comisiei de Acord Unic la nivelul Zonei Metropolitane Târgu Mureș (CAU-ZM Tg. Mureș), conform Anexei 1, care face parte integrantă din prezenta hotărâre.
Art. 4. Se împuterniceşte Primarul Municipiului Târgu Mureş să semneze protocoalele de colaborare cu emitenții de avize și acorduri, potrivit modelului prevăzut în Anexa nr. 2.

Art. 5. Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin  Instituţia Arhitectului Şef
Art. 6.  În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.


Art. 7.  Prezenta hotărâre se comunică: 

- Direcțiilor, Serviciilor, Compartimentelor, din cadrul aparatului de specialitate al Primarului Municipiului Târgu Mureş;
- Instituțiilor și organismelor prevăzute la art. 307 alin. (2) din Legea nr. 169/2026 prin Instituţia Arhitectului-Şef;
- Unităților administrativ-teritoriale din cadrul teritoriului metropolitan al municipiului Târgu Mureş prin Instituţia Arhitectului-Şef.
  Viză de legalitate,

 Secretarul  general al  Municipiului  Târgu Mureș,

                                                                   Bordi Kinga
R O M Â N I A                                                                                         (nu produce efecte juridice)*
JUDEŢUL MUREŞ


                           

        

INSTITUŢIA ARHITECTULUI ŞEF
Nr. 5279  din  05.10.2026                                                                                           Iniţiator

                                                                                                                          PRIMAR

                                                                                                                     SOÓS ZOLTÁN
REFERAT  DE  APROBARE
privind aprobarea înfiinţării 

COMISIEI DE ACORD UNIC 
la nivelul Zonei Metropolitane Târgu Mureș (CAU-ZM Tg. Mureș),
Legea nr. 169/2026 privind Codul amenajării teritoriului, urbanismului și construcțiilor publicată în Monitorul Oficial al României, Partea I, nr. 661 din 10 august 2026, a intrat în vigoare la data de 25 august 2026 și instituie, la art. 305-308, obligația constituirii, la nivelul municipiului, a unei comisii de acord unic. 
Potrivit art. 307 alin. (1) din Cod, organizarea şi funcţionarea Comisiei de Acord Unic, precum şi cooperarea/colaborarea acesteia cu emitenţii avizelor şi acordurilor necesare emiterii autorizaţiilor se stabilesc prin regulamente de organizare şi funcţionare aprobate de către autorităţile administraţiei publice locale şi pe bază de protocoale încheiate între autorităţile administraţiei publice locale şi emitenţii de avize şi acorduri. 
Comisia are competență de avizare pe întreg teritoriul metropolitan al Municipiului Târgu Mureş, cuprinzând și unitățile administrativ-teritoriale aparținând acestuia, potrivit listei stabilite prin anexa nr. 1 la Legea nr. 246/2022, conform art. 269 alin. (7) din Cod, indiferent de unitatea administrativ-teritorială competentă să emită autorizația pentru imobilul respectiv, potrivit art. 304 din Cod.  
Componența nominală a comisiei nu face obiectul prezentului regulament și se stabilește ulterior aprobării acestuia, prin dispoziție a primarului, pe baza desemnărilor comunicate de entitățile reprezentate prevăzute la art. 307 alin. (2) din Cod.
ARHITECT ŞEF
Arh. Miheţ Florina Daniela
*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

